9. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 83412 της 4 Αυγ./13 Σεπτ.1972 (ΦΕΚ Β΄ 710) Περί καθορισμού διαρκείας φοιτήσεως του τμήματος Τεχνιτών Ξυλουργών-Επιπλοποιών των Προτύπων Τεχνικών Σχολών της ΣΕΛΕΤΕ. Έχοντες υπ’ όψιν: 1.Το άρθρ. 3 παρ. 1 του Ν.Δ. 580/1970, περί εποπτικού, εκπαιδευτικού, βοηθητικού προσωπικού των Κατωτέρων και Μέσων Επαγγελματικών Σχολών και τινων οργανωτικών διατάξεων. 2.Το Ν.Δ. 581/1970, περί διοικήσεως της ΣΕΛΕΤΕ. 3.Την υπ’ αριθ. 108849/4.9.1970 απόφασιν του Υπουργείου Εθνικής Παιδείας και Θρησκευμάτων περί εισαγωγικών εξετάσεων εις τας Προτύπους Σχολάς της ΣΕΛΕΤΕ κατά το σχολικόν έτος 197071. 4.Το υπ’ αριθ. 22/19.6.1972 πρακτικόν του Διοικητικού Συμβουλίου της ΣΕΛΕΤΕ, αποφασίζομεν: 1.Καθορίζομεν τον χρόνον φοιτήσεως των μαθητών εις το Τμήμα Τεχνιτών Ξυλουργών-Επιπλοποιών της Προτύπου Κατωτέρας Τεχνικής Σχολής της ΣΕΛΕΤΕ εις 3 έτη. 2.Παρατείνομεν τον χρόνον φοιτήσεως των ήδη φοιτώντων σπουδαστών εις την δευτέραν τάξιν του προαναφερθέντος τμήματος επί έν έτος εισέτι προς συμπλήρωσιν των σπουδών των. Η παρούσα δημοσιευθήτω δια της Εφημερίδος της Κυβερνήσεως. 